text: De Aina Rodriguez Escoruela | Portades del dia | 0 comentaris | 22 maig, 2018 | 0
  La fotografia del dia és la del president de la Generalitat, Quim Torra, entrant a la presó d'Estremera, a l'inici d'un viatge que el portaria a visitar també Alcalá-Meco i Soto del Real. Els titulars posen èmfasi en aspectes molt diversos de la situació política actual. Segons La Vanguardia "Rajoy manté el 155 malgrat la votació del pressupost", i segons El Periódico "Torra i Rajoy s'enroquen amb la Generalitat en l'aire". L'Ara fa servir la mateixa expressió i titula "Els pressupostos de Rajoy, en l'aire pel manteniment del 155" i El Punt Avui imprimeix "Torra es manté ferm". La premsa editada a Madrid és més contundent. Veieu la portada de La Razón, que tria mostrar una fotografia de la "kale borroka independentista".
  Les portades d'avui també ens presenten Giuseppe Conte, el nou primer ministre italià, "un jurista aliè a la política".
  La bona notícia del dia diu "Microsoft tria Barcelona per un laboratori quàntic" i la llegim a La Vanguardia.